<classify> Stars itashuka dimbani Jumapili katika mchezo wa kirafiki wa kimataifa dhidi ya Malawi utakaopigwa Jumapili hii. Yondani amejiondoa kwenye kikosi hicho kutokana na kukabiliwa na majeruhi aliyoyapata wakati akiichezea timu yake kwenye mechi za Ligi Kuu.Baada ya wachezaji wa Yanga kuwasili Mwanza kikosi kimekamilika na kwa maandalizi tuliyofanya naamini tutaweza kufanya vizuri kwenye mchezo huo kwa kupata ushindi mnono, kama ilivyokuwa kwenye mchezo wetu wa mwisho, alisema Baraka Kizuguto Ofisa Habari wa Shirikisho la Soka Tanzania, TFF.Aidha Kizuguto alisema kikosi cha Malawi kilitarajia kuwasili Dar es Salaam jana jioni na leo kitasafiri kwa ndege kuelekea Mwanza utakapofanyika mchezo huo.Tumepanga baada ya jana kuwasili Dar es Salaam leo tuwasafirishe kulekea Mwanza na hiyo inatokana na msafara wa timu hiyo kuja kwa mafungu mafungu, lakini tunaamini kila kitu kitakwenda sawa na mchezo huo utakuwa kivutio kikubwa kwetu Tanzania na hata kwa wenzetu Malawi, alisema.Taifa Stars iliyopo chini ya kocha, Mart Nooij, inajiandaa kushiriki michuano ya COSAFA iliyopangwa kufanyika nchini Afrika Kusini hivi karibuni pamoja na michuano mbalimbali ya kimataifa ambayo itafanyika baadaye.  <topic>: MICHEZO 